Document ID: /roh_data/filtered/Bilingualer_Corpus_interleaved-it-rm.jsonl.gz/1503

This is a text translated from Italian to Rumantsch Grischun.
Arge Alp indice un premio musicale

Con un concorso, la Comunità di lavoro Regioni alpine (Arge Alp) cerca la migliore canzone sul tema Alpi. I giovani musicisti delle Regioni membro di Arge Alp possono presentare sin d'ora i loro contributi musicali. In palio premi fino a 15'000 euro.

Con l'assegnazione di un premio musicale Arge Alp, la Comunità di lavoro Regioni alpine, attualmente presieduta dal Cantone dei Grigioni, vuole porre nuovi accenti. Il Premio Arge Alp 2009 ha lo scopo di promuovere giovani musicisti dell'arco alpino e di dare loro l'opportunità di mostrare le loro capacità in un concorso. Il concorso musicale Arge Alp Sound 2009 vuole spronare i giovani a confrontarsi in modo creativo con il proprio spazio vitale.

Hanno diritto di partecipare musicisti solisti e band. I solisti sono ammessi fino al compimento del 30° anno d'età. Per le band l'età media di tutti i componenti non deve superare i 30 anni. La condizione per partecipare è costituita dal domicilio stabile in una delle seguenti Regioni membro di Arge Alp: Baviera, Grigioni, Salisburgo, San Gallo, Alto Adige, Ticino, Tirolo, Trentino, Vorarlberg. Per le band, almeno la metà dei componenti deve essere domiciliata in una delle Regioni membro di Arge Alp. Si richiede che compongano una canzone sul tema Alpi, scrivendone il testo e la musica. Sono ammessi tutti gli stili, dal rock alla musica classica.

Per lanciare questo premio è stato creato un apposito sito web. Sul sito www.argealpsound.org si trovano tutte le informazioni importanti e le condizioni di partecipazione dettagliate. Gli interessati possono caricare da subito i loro contributi musicali sul sito web www.argealpsound.org direttamente in formato elettronico e partecipare così al concorso. Il termine di iscrizione scade il 1° marzo 2009.

Premi fino a 15'000 euro

Allo scadere del termine di iscrizione le giurie regionali valuteranno i contributi inoltrati e ne selezioneranno fino a cinque per Regione membro. Una giuria internazionale valuterà in seguito le canzoni che hanno raggiunto il turno finale. La giuria, composta da specialisti delle Regioni membro di Arge Alp, sceglierà tra i finalisti da uno a tre vincitori, che riceveranno un premio fino a 15'000 euro sotto forma di un buono per l'acquisto di attrezzatura musicale o per coprire le spese di produzione di un CD. La giuria deciderà la ripartizione del premio tra i vincitori. La premiazione avverrà in occasione della Conferenza dei capi di Governo di Arge Alp nel giugno 2009 a Flims. Arge Alp si impegna inoltre a dare la possibilità ai vincitori di esibirsi in occasione di festival dell'area Arge Alp.

Arge Alp indice, di regola ogni due anni, premi su diversi temi. L'ultimo bando è avvenuto nel 2007 sotto la presidenza del Vorarlberg. Allora, con lo slogan "Giovani, trendy e impegnati", sono stati premiati progetti per promuovere l'impegno dei giovani nel volontariato.

Sono membri di Arge Alp, costituita nel 1972, i Länder austriaci Tirolo, Salisburgo e Vorarlberg, le Province Autonome di Bolzano-Alto Adige e Trento, nonché la Regione Lombardia in Italia, il Land tedesco di Baviera e i Cantoni svizzeri Ticino, San Gallo e Grigioni. Arge Alp ha come scopo affrontare, mediante una collaborazione transfrontaliera, problemi ed esigenze comuni delle Regioni membro, intensificare la consapevolezza della comune responsabilità per lo spazio vitale delle Alpi, promuovere i contatti reciproci tra la popolazione dell'arco alpino e rafforzare la posizione dei Länder, delle Regioni, delle Province e dei Cantoni.

Organo: Cancelleria dello Stato dei Grigioni

Fonte: it Cancelleria dello Stato dei Grigioni

Data: 02.12.2008

La ARGE ALP publitgescha in premi da musica

La cuminanza da lavur da las regiuns alpinas (ARGE ALP) fa ina concurrenza per chattar la meglra chanzun davart il tema "Alps". Musicistas giuvnas e musicists giuvens dals pajais commembers da la ARGE ALP pon inoltrar a partir d'immediat contribuziuns musicalas. Els pon gudagnar in premi da fin 15'000 euros.

Cun surdar in premi da musica vul la ARGE ALP, che vegn presidiada actualmain dal chantun Grischun, metter novs accents. Il premi 2009 da la ARGE ALP ha la finamira da promover musicistas giuvnas e musicists giuvens dal territori alpin e da dar ad ellas ed ad els la pussaivladad da cumprovar lur abilitads en ina concurrenza. La concurrenza da musica ARGE ALP Sound 2009 encurascha umans giuvens da sa fatschentar en moda creativa cun lur spazi da viver e cun il tema "Alps".

Il dretg da participaziun han solistas e solists e lur gruppas. Solistas e solists èn admess fin al 30avel onn da vegliadetgna cumplenì. Per las gruppas na dastga la vegliadetgna mesauna da tut las commembras e da tut ils commembers betg surpassar 30 onns. La premissa per la participaziun è il domicil fix en in dals suandants pajais commembers da la ARGE ALP: Baviera, Grischun, Salzburg, Son Gagl, Tirol dal sid, Tessin, Tirol, Trento, Vorarlberg. Il dumber da las commembras e dals commembers da las gruppas che han domicil en in dals pajais commembers da la ARGE ALP sto importar almain la mesadad. I vegn pretendì ch'ins cumponia, ch'ins scrivia il text e ch'ins registreschia sez ina chanzun davart il tema "Alps". Permess èn tut ils stils, dal rock fin a la musica classica.

Per lantschar il premi è vegnida endrizzada in'atgna pagina d'internet. Sut l'adressa d'internet www.argealpsound.org sa chattan tut las infurmaziuns impurtantas e las cundiziuns da participaziun detagliadas. Persunas interessadas pon chargiar lur contribuziuns musicalas a partir d'immediat directamain en furma electronica sin la pagina d'internet www.argealpsound.org e sa participar uschia a la concurrenza. Il termin d'annunzia dura fin il 1. da mars 2009.

Premi da fin 15'000 euros

Suenter la scadenza dal termin d'annunzia vegnan giurias regiunalas ad examinar las chanzuns inoltradas ed a tscherner fin tschintg contribuziuns per pajais commember. Ina giuria internaziunala vegn suenter a valitar questas chanzuns en la runda finala. La giuria che sa cumpona da spezialistas e da spezialists dals pajais commembers da la ARGE ALP vegn ad eleger ina fin trais victuras e victurs tranter las finalistas e finalists. Las victuras ed ils victurs survegnan in premi da fin 15'000 euros en furma d'in bon per equipament da musica u per ils custs da producziun d'in disc cumpact. La clav da repartiziun vegn fixada da la giuria. La surdada dal premi ha lieu il zercladur 2009 a Flem a chaschun da la conferenza da las scheffas e dals schefs da las regenzas. A las victuras ed als victurs vuless la ARGE ALP ultra da quai dar la pussaivladad da sa preschentar als festivals che han lieu en ses territori.

L'organisaziun per il premi da la ARGE ALP publitgescha adina puspè - per regla mintga dus onns - premis davart differents temas. L'ultima publicaziun d'in premi è stada l'onn 2007 sut il presidi dal Vorarlberg. Sut la devisa "giuven, cool ed engaschà" èn quella giada vegnids premiads projects che promovan l'engaschament voluntar da giuvenils.

Da la ARGE ALP, ch'è vegnida fundada l'onn 1972, fan part ils stadis federativs austriacs Tirol, Salzburg e Vorarlberg, las provinzas autonomas talianas Bulsaun-Tirol dal sid e Trento sco er la regiun taliana Lumbardia, il stadi liber tudestg da la Baviera ed ils chantuns svizzers Tessin, Son Gagl e Grischun. La finamira da la ARGE ALP è quella da tractar - en ina collavuraziun transcunfinala - problems cuminaivels e giavischs dals pajais commembers, d'approfundar la conscienza da la responsabladad communabla per il spazi da viver alpin, da promover ils contacts tranter la populaziun e da rinforzar la posiziun dals pajais, da las regiuns, da las provinzas e dals chantuns.

Gremi: chanzlia chantunala dal Grischun

Funtauna: rg chanzlia chantunala dal Grischun

Data: 02.12.2008